I 1990 ble hun kandidat i folkehelsevitenskap ved Universitetet i Tromsø. I kandidatoppgaven drøftet hun om det var riktig å laserbehandle alle unge kvinner som har celleforandringer i livmorhalsen. Årsaken til at hun mente man burde være mer tilbakeholden, var at man ikke visste sikkert om kvinnene hadde nytte av behandlingen – og at studier viste at flere av dem fikk problemer i senere svangerskap.